गणतंत्र दिवस के लिए रविवार को होगी रिहर्सल परेड, इसके मद्देनजर जानिए कब और कहां रहेगा यातायात प्रतिबंधित
यात्रियों को सुबह 9 बजे से दोपहर 12 30 बजे तक परेड मार्ग पर नहीं जाने की सलाह गणतंत्र दिवस परेड के लिए 23 जनवरी को दिल्ली पुलिस द्वारा फुल ड्रेस रिहर्सल की जाएगी। पुलिस ने बताया कि परेड की रिहर्सल रविवार सुबह 10 बजकर 20 मिनट पर होगी। इस दौरान परेड विजय चौक से शुरू होगी और नेशनल स्टेडियम तक जाएगी। यह परेड राजपथ, अमर जवान ज्योति, इंडिया गेट, प्रिंसेस पैलेस से होकर तिलक मार्ग की ओर बाएं मुड़ेगी और वहां से नेशनल स्टेडियम में गेट नंबर एक से प्रवेश करेगी।
गणतंत्र दिवस परेड के लिए 23 जनवरी को दिल्ली पुलिस द्वारा फुल ड्रेस रिहर्सल की जाएगी। पुलिस ने बताया कि परेड की रिहर्सल रविवार सुबह 10 बजकर 20 मिनट पर होगी। इस दौरान परेड विजय चौक से शुरू होगी और नेशनल स्टेडियम तक जाएगी। यह परेड राजपथ, अमर जवान ज्योति, इंडिया गेट, प्रिंसेस पैलेस से होकर तिलक मार्ग की ओर बाएं मुड़ेगी और वहां से   नेशनल स्टेडियम में गेट नंबर एक से प्रवेश करेगी। परेड के सुचारू रूप से संचालन के लिए राजपथ पर विजय चौक से इंडिया गेट तक शनिवार शाम 6 बजे से रविवार को परेड समाप्त होने तक यातायात की अनुमति नहीं होगी। संयुक्त पुलिस आयुक्त (यातायात) विवेक किशोर ने कहा कि रफी मार्ग, जनपथ, मान सिंह रोड पर शनिवार रात 11 बजे से परेड समाप्त होने तक राजपथ पर कोई क्रॉस ट्रैफिक नहीं होगा। 'सी'-हेक्सागन-इंडिया गेट रविवार को सुबह सवा नौ बजे से पूरी परेड और झांकी के नेशनल स्टेडियम में प्रवेश करने तक यातायात के लिए बंद रहेगा। जानकारी के अनुसार यात्रियों को सुबह नौ बजे से दोपहर साढ़े बारह बजे तक परेड मार्ग पर नहीं जाने की सलाह दी गई है।  हालांकि उत्तरी दिल्ली से नई दिल्ली रेलवे स्टेशन या पुरानी दिल्ली रेलवे स्टेशन की ओर जाने वाले लोगों के लिए फिलहाल  कोई प्रतिबंध नहीं होगा। पुलिस ने सलाह दी है कि यात्री अपनी यात्रा की योजना पहले से बना लें और अपने गंतव्य पर पहुंचने के लिए निर्धारित समय से पहले निकल जाएं। इन रुटों पर बंद रहेगी सिटी बसपुलिस के अनुसार कमला मार्केट, दिल्ली सचिवालय (आईजी स्टेडियम), प्रगति मैदान (भैरों रोड), हनुमान मंदिर (यमुना बाजार) के आसपास पार्क स्ट्रीट/उद्यान मार्ग, आराम बाग रोड (पहाड़गंज) मोरी गेट, आईएसबीटी कश्मीरी गेट, आईएसबीटी सराय काले खां और तीस हजारी कोर्ट पर सिटी बस सेवाओं की आवाजाही बंद रहेगी।